

**D.19.august 2025.**

**Afholdes i Spirevippen, Bytoften 4, Grevinge**

**kl.17.30-20.00**

**Afbud gives til Louise Christiansen tlf.21296352**

**Til stede:**  Majbritt, Eva, Sidsel, Frederik, Georgia(teams), Louise, Lisbeth

**27/25 Konstatering af fraværende:**

Cecilie, Camilla

**28/25 Orientering fra leder af Dagplejen:**

Sommerferien er forløbet uden brug af vikarer til af afdække pasningen, i stedet er der brugt mange 5. pladser hvilke er dyre efter ny overenskomst. Når sommerferien er slut vil der laves en opgørelse over udgiften. Slut sommerferie og pt benyttes ligeledes 5. pladser pga. uventede længerevarende sygemeldinger.

Rikke Yde forløb starter onsdag d 20/8 for alle dagplejere, lørdag d 27/9 p-lørdag for alle dagplejere, d 25/11 forældremøde med valg til kommende bestyrelse samt oplæg omkring tilknytning i børnefamilien med Rikke Yde.

Der er pt ændringer i de private pasningsordninger i kommunen (PPO), nye pasningsordninger kommer til og det har været medvirkende til at Dagplejen som tilsynsførende har tilrettet retningslinjer samt arbejdsgange i forbindelse med godkendelse og tilsyn af PPO. Kommunalbestyrelsen, har uddelegeret tilsynet til den kommunale dagpleje. Der samarbejdes med KL, bla. i forhold til procedure vedr. PPO brug af vikar i pasningsordningen. Louise og Lisbeth er med i et erfaringsnetværk med andre kommuner i forhold til PPO, hvor der løbende søges sparring.

**29/25 Orientering fra formanden:**

Formanden har ikke nogen orienteringer.

Formanden spørger til, på forældrerepræsentanternes vegne, hvilke forventninger der er til bestyrelsen i forhold til fyraftensmøde 20/8?  
Der er oplæg v Rikke Yde, psykolog kl. 18-20. Temaet er Tryg tilknytning i Dagplejen. Forældrebestyrelsen præsenterer sig selv til fyraftensmødet, så man evt. kan henvende sig i pausen. Bestyrelsen tager bestyrelses t-shirts på.

Der er ingen henvendelser i mailboks.

**30/25 Orientering fra de tre teams - hvad er vi optaget af i øjeblikket:**

**Syd:**

Afholdt Michelin festival i hjemmene og i legestuen.   
Sommerfest i grupperne forskelligt om det er for forældre/ bedsteforældre. I løbet af sommeren har der været besøg i haverne. Tema med vandleg i legestuen, Bakkegården og hal starter op igen efter sommeren.

**Midt:**

Flerbørn starter nye børn, mange små pt medfører ikke så mange ture ud af huset, arbejder med dialogisk læsning med de største, natur og udeliv. Flerbørn har bestilt fotograf som Vig dagpleje tidligere har brugt. Der fotograferes udendørs, fremfor traditionelle portræt fotos (flerbørn vender retur med disse erfaringer som alternativ for HP foto).

I Asnæs har de afholdt mini festival, med musik og boder – stort engagement hvor, forældre var inddraget og tidligere kolleger deltog i arrangementet, Jane og Lisbeth deltog med musikindslag. Tour de France på cykelbanen i Asnæs med løbecykler og scootere, 3 dagplejere fra Asnæs har været på ”koloni” i Fidusen.

Vig har naturaktiviteter på marken og fælles cykelture i naturen.

**Nord:**

Sommerferie afvikling, med få havebesøg på tværs, alle er landet i de nye legestuegrupper. Trivsel i Nord har ændret sig og der er fokus på trivsel generelt. Vi drøfter hvilke årsager der kan ligge til grund for den ændrede trivsel i team Nord. Der er en oplevelse af at fællesskabet efter Corona årene har ændret sig, Nord er blevet færre dagplejere og naturlige grupperinger er blevet tydeligere i det samlede team. Der mangler fællesskab i Nord, og der er en oplevelse af at flere føler sig ensomme i jobbet. Det påvirker i første omgang dagplejeren men kan have konsekvenser for børnene fx i kraft af at børnene ikke har flere forskellige børnefællesskaber at spejle og udvikle sig i.  
Der er pt en opmærksomhed på den interne kommunikation, både svare og invitere på tværs.   
Team Nord har dog opbakning til deres traditioner for at invitere til fællesspisning, fælles teatertur, deltage i Odsherred Stafetten mv.

Bestyrelsen foreslår teambuilding og supervision til dagplejerne i Nord.,

Med-udvalg har fokus på trivslen i Nord, og vil på kommende møde drøfte om mulige indsatser.

**31/25 Budget 2025, herunder børnetal, kapacitet fremadrettet**

Halvvejs i dette budgetår. Budgettet følges fortsat tæt ved månedlige opfølgninger med økonomikonsulent og det ser pt. fornuftigt ud.   
Børnetallet er i balance generelt, dog med lidt ekstra luft i Egebjerg og Højby.  
I Syd og Midt afvises at indskrive børn pga. pladsmangel

I Syd er der længerevarende sygemeldinger som spiller ind, samt en dagplejer der skal på pædagogisk assistent uddannelse. Det betyder, at der pt ikke kan skrives nye børn ind før første kvartal 2026. Det er beklageligt, da der fortsat er stor forældresøgning på dagpleje i område Syd og Midt.

Det forventes at 2 dagplejere går på pension december 2025 og oktober 2026.   
Vi kan ikke ansætte pt. med de lønmidler vi har i nuværende budget.

Det er en udfordring,at det ikke er muligt at indskrive. Det er ikke tilfredsstillende at afvise børn i forhold til forældres ønske om dagpleje, samt det hindrer os i at vise ud af til, at der fortsat er søgning på Dagplejen.

**32/25 Opsamling fra Børn-, Unge- og Uddannelsesudvalgets møde d.12.8.25**    
Det politiske udvalg har udarbejdet ambitioner på børneområdet.   
Udvalget anmoder om høringssvar for sagsfremstillingen vedr. Politiske ambitioner for børneområdet i Odsherred Kommune.

Vi ønsker at sidestille ønsket om mild specialisering i alle dagtilbud med udvalgets ønske om at opgradere skolerne til at inkludere flere børn med specielle behov.

Bestyrelsen peger på at der skal være en særlig opmærksomhed på hvilke midler der skal dække ambitionerne.

Bestyrelsen peger på en opmærksomhed på tidlig indsats, at der skal større fokus på tidlig indsats og forebyggelse før skolealder. Ambitionen bør ifølge forældrebestyrelsen inkludere familieafd. Indsats på førskole niveau, forebyggelse af social arv.   
Bestyrelsen ønsker at gøre opmærksom på at når den tidlige indsats fungerer, gør det en forskel for børn og familie.

Opsamling fra udvalget generelt:  
Udvalget kigger generelt nærmere på kapacitetstilpasning på dagtilbudsområdet.  
Det forventes ikke, at udvalget tager reelle beslutninger før afholdt valg i november.

Demografiregulering mærkes i institutionerne og har en negativ effekt på budgetterne. Mild specialisering drøftes som muligt tilbud i alle dagtilbud.   
Sammenlægningen af Skovinstitutionerne i Nykøbing har været bremset grundet ansøgning om merbevilling på ca. 5 mio. Der er indkaldt til ekstraordinært møde ift beslutning om merbevilling.

**33/25 Opsamling på forældrebestyrelsens arbejde**

Punkter fra sidste møde:

Det ønskes at afstemme forventninger i forhold til roller i bestyrelsen – hvad forventes af hhv. formand og næstformand.

Der har været en oplevelse af, at samarbejdet internt i bestyrelse ikke har været optimalt.

Det har været uklart hvilke ansvarsområder, de forskellige medlemmer i bestyrelsen har og hvilke forventninger, de forskellige medlemmer har til formandsposten.

Bestyrelsen drøfter dette ud fra forskellige konkrete eksempler, bla. i forhold til arbejdsdagen og hvilke opgaver bestyrelsen havde i forbindelse med denne.

Der har været en oplevelse blandt de menige medlemmer af at skulle følge op på formandens mange gode ideer. Der har været en oplevelse af tomme løfter, hvilket har gjort det udfordrende i det konkrete bestyrelsesarbejde.   
Der har været mangelfuld opfølgning fra formand til øvrige medlemmer og det har været vanskeligt for flere medlemmer at begå sig i. Den interne kommunikation har generelt været mangelfuld, trods stor vilje til at arbejde frivilligt i Dagplejens forældrebestyrelse.  
Det skal italesættes fra kommende bestyrelses start, hvad man forventer af hinanden.

Bestyrelsen har nu erfaringer med nødvendigheden af forventningsafstemning fra første konstituerende møde og løbende gennem valgperioden. Disse erfaringer inddrages til kommende bestyrelse efter valget i november.

Erfaringerne med bestyrelsesarbejdet kan med fordel bruges til at beskrive, hvordan det er at arbejde i en forældrebestyrelse.

Forældrerepræsentanterne aftaler et internt møde inden forældremødet d 25/11, hvor der afholdes forældremøde med valg. Formanden udarbejder et udkast til formandens beretning til det interne møde og bestyrelsen kan i fællesskab justere og tilpasse beretningen, så den er repræsentativ for den samlede bestyrelse.

Survey undersøgelsen i forhold til at evaluere arbejdsdagen er afsluttet. Der har været meget få forældrebesvarelser. Generelt konkluderes at strukturen omkring arbejdsdagen har været afgørende. Der skal til kommende arbejdsdag være større fokus på forberedelsen fra kontoret, dagplejerne iblandt og bestyrelsen også ift fordeling af opgaver og interne forventninger til hinanden på dagen. Erfaringer fra Syd inddrages bla. i forhold til billeder af opgaver på dagen.

Skal Aula gruppen overtage messenger / mail-gruppen for forældrebestyrelsen?

Bestyrelsen drøfter kort fordele og ulemper.  
Det er en ulempe, at aula gruppen kun kan være for de forældre der har barn indskrevet i dagpleje. Det vil sige at i de tilfælde hvor en forældre fortsætter perioden ud i bestyrelsen trods deres barn er udmeldt dagpleje ikke kan fortsætte i aula gruppen og derved ikke modtage de sammen informationer.  
Det besluttes at fortsætte med mail korrespondance.

**34/25 Drøftelse af fb contra Aula – for og imod**

Overføres til næste møde

**35/25 Evt.**

Nye forældre ringes op  
 – overføres til kommende møde

Nyt budgetforslag forventes i kommende uge. I første omgang er det kun med-udvalg, der svarer direkte til CMU, som derfra sender videre til hovedudvalget. Bestyrelsen forventes at blive inddraget senere i processen. Louise vender tilbage, når der er nyt.